Vniuersis præsentes litteras inspecturis. Officialis Curiæ Niuernensis salutem in Domino. Noueritis quòd coram Guillelmo dicto Pomeu Clerico, Curiæ prædictæ Niuernensis Notario iurato, cui quoad hoc commisimus vices nostras, constituti Religiosus vir Frater Bartholomæus Prior Prioratus de Monasterio in Glanone tam suo, quàm Prioratus sui prædicti nomine ex vna parte,  Dominus Ioannes Curatus Ecclesiæ Parochialis de Monasterio in Glanone nomine suo,  dictæ suæ Ecclesiæ ex altera parte, dicentes  asserentes, quòd cùm super pluribus discordiis  contentionibus natis inter ipsas partes, tam super quibusdam decimatiis  noualibus existentibus intra fines Prioratus  Parochiatus prædictorum, quàm super aliis rebus occupatis inter ipsos prædictæ partes nominibus, quibus suprà compromisissent in Religiosum virum fratrem Adam de Medanco Priorem S. Petri de Disesia: pro parte dicti Prioris de Monasterio in Glanone,  in Pertinum Laurentij Clericum pro parte dicti Curati, vt ipsi, tanquam arbitri, arbitratores, seu amicabiles compositores,  tractatores super prædictis discordiis ordinassent, provt viderent ordine obseruato, vel non obseruato faciendum. Qui arbitri, arbitratores, seu amicabiles compositores,  tractatores in se suscipientes onus huiusmodi compromissi, volentes pro bono pacis super dictis discordiis,  ad remouendas futuras lites,  contentiones inter dictas partes, pacem  concordationem iustam,  legitimam interponere,  ipsas partes concordare, idem Perrinus de voluntate, consensu,  assensu dicti fratris Adæ præsentis in hoc vnà cum dicto Perrino de authoritate eisdem arbitris, seu tractatoribus à dictis partibus data super hoc,  concessa de  super dictis contentionibus,  discordiis dictum suum ordinationem  sententiam suam protulit, pronunciauit,  ordinauit inter prædictas partes ipsis partibus præsentibus in modum, qui sequitur,  in formam. Primò videlicèt quòd omnes decimæ de Monasterio in Glanone,  de Escolis in Parochia de Monasterio in Glanone,  in pertinentiis vniuersis remanebunt ex nunc perpetuò dicto Fratri Bartolomæo eiúsque successoribus,  Prioratui suo prædicto de Monasterio in Glanone absque aliqua reclamatione à dicto Curato facienda, etiam in noualibus, seu rupticiis, siue sint in bladis, vinis, seu rebus aliis quibuscunque. Item per eandem pronuntiationem omnes decimæ de Roseriis,  tertia pars decimarum de Taintes perpetuò remanebunt dicto Curato, eiúsque successoribus,  Ecclesiæ suæ Parochiali de Monasterio in Glanone supradictæ. Ita tamen quòd dictus Prior,  successores sui amodò non habebunt, nec poterunt sequi,  habere aliquam sectam ratione decimarum, seu alia de causa in dicta decima de Roseriis. Et similiter dictus Curatus  successores sui amodò non habebunt, nec poterunt sequi,  habere aliquam sectam in decimato de Monasterio in Glanone. Item per eandem pronuntiationem dictus Prior de Monasterio in Glanone,  successores sui tenebuntur dicto Curato,  successoribus suis, Vicarióque, vel Clerico dicti Curati,  eius successorum Curatorum dictæ Ecclesiæ expensas suas dare, videlicet in vigilia festi Paschæ,  in die dicti festi, in die Pentecostes,  in vigilia dicti festi, in vigilia festi omnium Sanctorum,  in die dicti festi, in vigilia festiuitatis Natiuitatis Domini,  in die dictæ festiuitatis. Et per eandem pronuntiationem dictus Prior de Monasterio in Glanone,  successores sui reddere  soluere tenebuntur dicto Curato,  successoribus suis ex nunc perpetuò anno quolibet tempore vindemiarum duas summas vini boni  puri capiendi in cuppa dicti Prioris,  eius successorum super decimis vini de Monasterio in Glanone. Quod dictum  quam sententiam, ordinationem, pronunciationem dicti Perrini de voluntate dicti fratris Adæ præsentis pronunciatam, provt superiùs continetur, dictæ partes certè, prouidè,  beneconsultè nominibus, quibus suprà voluerunt, laudauerunt,  approbauerunt,  rata  grata perpetuò habuerunt,  asseruerunt iustè  legitimè facta esse,  in ipsis se non fuisse in aliquo læsas. In quorum testimonium ad ipsius Iurati relationem, qui præmissa nobis retulit esse vera, sigillum Curiæ Niuernensis prædictæ præsentibus litteris duximus apponendum. Datum die Martis post festum Resurrectionis Domini, anno Incarnationis eiusdem millesimo trecentesimo tricesimo-secundo. Confirmatio Episcopi Niuernensis. Bertrandus miseratione diuina Niuernensis Episcopus, vniuersis præsentes litteras inspecturis, Salutem. Litteras sigillo Curiæ nostræ sigillatas, non vitiatas, non corruptas, sed omni suspicione carentes vidimus, quarum tenor his præsentibus est insertus. Cuiusmodi litteras sic confectas laudamus, ratificamus, ac tenore præsentium confirmamus. Datum Niuernis sub sigillo nostro in domo nostra Episcopali, anno Domini millesimo trecentesimo tricesimosecundo, die Veneris post festum Decollationis beati Ioannis Baptistæ.